**Johannes Bündgens** (født 2. april 1956 i Eschweiler i Nordrhein-Westfalen i Vest-Tyskland) er en tysk katolsk prelat og hjelpebiskop emeritus i bispedømmet Aachen.

Liv og virke
------------

### Prest

Johannes Bündgens studerte katolsk teologi og filosofi ved Det pavelige gregorianske universitet i Roma fra 1974 etter eksamen fra det kommunale gymnasium i Eschweiler. Han ble ordinert til diakon 24. mars 1979. Den 10. oktober 1980 ble han presteviet i Roma av kardinal Joseph Schröffer. Fra 1981 til 1985 var Bündgens kapellan ved St. Cornelius i Viersen-Dülken. I november 1985 ble han sendt for å studere for en doktorgrad ved Gregoriana. I mai 1990 mottok Johannes Bündgens sin doktorgrad i teologi under pater Karl Josef Becker med sin avhandling om virkningene av dåp og konfirmasjon i henhold til Salamancaskolens teologi. Han virket deretter for avdelingen for videreutdanning og opplæring i Aachens generalvikariat. Samtidig var han subsidiar i Aachen-Kornelimünster og Stolberg-Venwegen.[]

1. oktober 1992 utnevnte biskop Klaus Hemmerle Johannes Bündgens spiritual ved Collegium Leoninum og – etter at denne teologiske høyskolen var flyttet – ved Paulushaus i Bonn. I samme funksjon var han også ansvarlig for de permanente diakoner i Aachen bispedømme fra 1997. I 2002 utnevnte biskop Heinrich Mussinghoff ham til pastor i fire menigheter i byen Heimbach i Eifel. Bündgens ble av presterådet i bispedømmet Aachen i januar 2003. Bündgens ble også med i bispedømmets forberedende gruppe for saligkåringen av legen Heinrich Hahn.[]

### Hjelpebiskop i Aachen

I mars 2006 utnevnte pave Benedikt XVI ham til titulærbiskop av *Árd Carna* og til hjelpebiskop i Aachen. Biskop Heinrich Mussinghoff bispeviet ham den 20. mai 2006 i Aachen-katedralen; medkonsekratorer var hjelpebiskopene Gerd Dicke og Karl Borsch.[]

Bündgens var styreleder for det internasjonale katolske misjonsverk *missio e.V.* med base i Aachen. I den tyske bispekonferansen ble han medlem av kommisjonen for utdanning og skoler samt kommisjonen for verdenskirken og dens underkommisjon for utviklingsspørsmål (særlig MISEREOR).

Etter at statsadvokatembetet i Köln tok ut siktelse for tillitsbrudd mot Bündgens ved Kerpen tingrett, fikk han alle verv stilt i bero i desember 2019. Bündgens hadde overført til sammen 143.000 euro til sin private konto i desember 2017 og januar 2018 fra kontoen til en pensjonist med demens, som hadde gitt ham fullmakt. Bündgens forklarte at han til gjengjeld hadde gitt kvinnen livslang rett til å bo i en eiendom i Aachen som han hadde kjøpt for 600.000 euro. Det forelå imidlertid ingen skriftlig avtale eller oppføring i grunnboken fordi kvinnens helse var blitt dårligere. I juli 2021 dømte tingretten ham til en betinget fengselsstraff på ni måneder og en bot på 5000 euro. Straffekjennelsen ble endelig høsten 2022 etter at Bündgens trakk en anke. Biskop Helmut Dieser av Aachen ba Bündgens «å nå tilby paven sin avgang». Bündgens søkte om avskjedigelse i Roma i oktober 2022. Pave Frans godtok hans avskjed den 8. november samme år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1770-1837) \*1819
* Kardinal Antonio Saverio De Luca (1805-1883) \*1845
* Erkebiskop Gregor (Leonhard Andreas) von Scherr, O.S.B. (1804-1877) \*1856
* Erkebiskop Friedrich Josef von Schreiber (1819-1890) \*1875
* Erkebiskop Franz Joseph von Stein (1832-1909) \*1879
* Erkebiskop Joseph von Schork (1829-1905) \*1891
* Biskop Ferdinand von Schlör (1839-1924) \*1898
* Erkebiskop Johann Jakob von Hauck (1861-1943) \*1912
* Erkebiskop Joseph Otto Kolb (1881-1955) \*1935
* Kardinal Julius August Döpfner (1913-1976) \*1948
* Kardinal Alfred Bengsch (1921-1979) \*1959
* Biskop Hugo Aufderbeck (1909-1981) \*1962
* Kardinal Joachim Meisner (1933-2017) \*1975
* Biskop Heinrich Mussinghoff (1940-) \*1995
* Biskop *Johannes Bündgens* (1956- ) \*2006

Referanser
----------

1. 1 2   bistum.kibac.de[Hentet fra Wikidata]
2. ↑  Helmuth Knörzer (Hrsg.): *Der Tisch ist gedeckt, was Bischöfen schmeckt.* Bauer, Thalhofen, ISBN 978-3-934509-97-9.
3. ↑  [url= Arkivert 23. september 2016 hos Wayback Machine. Deutsche Bischofskonferenz: Pressemeldung vom 20. September 2016 - Nr. 175
4. ↑  «Aachener Weihbischof Bündgens nun rechtskräftig verurteilt». *katholisch.de*. 4. oktober 2022. Besøkt 4. oktober 2022.
5. ↑  dpa (5. oktober 2022). «Strafbefehl gegen katholischen Weihbischof rechtskräftig». zitiert nach msn. Besøkt 7. oktober 2022. «Ich fordere den Weihbischof auf, dem Heiligen Vater nunmehr seinen Rücktritt anzubieten»
6. ↑  Marlon Gego: *Verurteilter Aachener Weihbischof reicht Rücktritt ein*, Aachener Zeitung, 14. oktober 2022
7. ↑  «Rinuncia del Vescovo Ausiliare di Aachen (Germania)». *Tägliches Bulletin* **(italiensk)**. Presseamt des Heiligen Stuhls. 8. november 2022. Besøkt 8. november 2022.
8. ↑  http://www.catholic-hierarchy.org bundg.html, lest 17. november 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI
 |